देशभर में कोरोना का संक्रमण थम नहीं रहा है, बल्कि झांरखंड के राजनीतिक गलियारों में तो यह पूरे पांव फैलाकर जम गया है. झारखंड के मुख्यमंत्री हेमंत सोरेन समेत राज्य के 9 मंत्री होम क्वारंटीन में हैं. स्वास्थ्य मंत्री बन्ना गुप्ता कोरोना संक्रमित पाए गए हैं और वो अस्पताल में भर्ती हैं. सिर्फ वित्त मंत्री डॉ रामेश्वर उरांव मंत्रालय जाते हैं और अपने विभाग के कामकाज निबटाते हैं. दरअसल कोरोना के संक्रमण की पुष्टि के पहले स्वास्थ्य मंत्री बन्ना गुप्ता ने कैबिनेट की बैठक में भाग लिया था. इसलिए एहतियातन मुख्यमंत्री हेमंत सोरेन समेत सभी मंत्री होम क्वारंटीन में चले गये. इसके बाद से कोई भी मंत्री मंत्रालय स्थित अपने कार्यालय नहीं जा रहा है.